Dienvidkurzemes novada pašvaldības saistošo noteikumu Nr. …  "Par pašvaldības līdzfinansējumu privātajam bērnu uzraudzības pakalpojuma sniedzējam"  
paskaidrojuma raksts

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķi un nepieciešamības pamatojums, tostarp raksturojot iespējamās alternatīvas, kas neparedz tiesiskā regulējuma izstrādi | Saistošie noteikumi nosaka pašvaldības līdzfinansējumu un tā piešķiršanas kārtību privātajam bērnu uzraudzības pakalpojuma sniedzējam, kurš reģistrēts Ministru kabineta 2013. gada 16. jūlija noteikumos Nr. 404 "[Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība](https://likumi.lv/ta/id/258873-prasibas-bernu-uzraudzibas-pakalpojuma-sniedzejiem-un-bernu-uzraudzibas-pakalpojuma-sniedzeju-registresanas-kartiba)" noteiktajā kārtībā un sniedz atbalstu pirmsskolas izglītības programmas apgūšanai bērna ģimenē (turpmāk – aukle), un atbilst Ministru kabineta 2013. gada 17. septembra noteikumu Nr. 890 "Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu" prasībām, par vienu bērnu no pusotra gada vecuma līdz obligātās bērna sagatavošanas pamatizglītības uzsākšanai, ja bērns reģistrēts uzņemšanai Dienvidkurzemes novada pašvaldības pirmsskolas izglītības iestāžu reģistra rindā.  Saistošie noteikumi nepieciešami, lai ar ārējo normatīvo aktu noteiktu kārtību, kādā pašvaldība nodrošina līdzfinansējumu privātajam bērnu uzraudzības pakalpojuma sniedzējam.  Noteikumos iestrādātās prasības nosaka, ka pakalpojuma saņēmējs ir novadā deklarēta persona, un bērns atrodas rindā kādā no novada pirmsskolas izglītības iestādēm.  Pakalpojumu izmanto tikai gadījumā, ja pašvaldība nevar nodrošināt vietu pirmsskolas izglītības iestādē, vai arī ja ir ārstu atzinums par bērna veselības stāvokli.  Līdzfinansējuma lielums tiek aprēķināts pamatojoties uz vidējo bērna izmaksu novada pirmsskolas izglītības iestādēs. |
| 1. Fiskālā ietekme uz pašvaldības budžetu, iekļaujot attiecīgus aprēķinu | Bērnu uzraudzības pakalpojumu vidēji gadā saņem 20 -30 ģimenes. Tas nozīmē, ka 2024. gadā tie būtu 35 200 EUR- 38 420 EUR.  2024.gada budžetā šie finanšu līdzekļi ir iekļauti un šobrīd budžeta palielinājums nav nepieciešams |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi paredz kārtību, kādā pakalpojuma sniedzējs slēdz līgumu ar vecāku un pašvaldību par daļēju līdzfinansējumu.  Saistošie noteikumi neietekmē uzņēmējdarbības vidi. Tiem nav ietekme uz konkurenci. |
| 1. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Saistošie noteikumi nodrošina tiesisko pamatojumu un ietvaru pašvaldības līdzfinansējuma saņemšanai, pakalpojuma daļējai izdevumu segšanai, un pašvaldības līdzfinansējuma piešķiršanas kontrolei, nosakot administratīvās procedūras un iesaistīto pušu tiesības un pienākumus. |
| 5. Ietekme uz pašvaldības funkcijām un cilvēkresursiem | Ietekme uz pašvaldības funkcijām un cilvēkresursiem ir minimāla, jo piešķiršanas kontrole un dokumentu aprite pārsvarā notiek elektroniskā vidē. |
| 6. Izpildes nodrošināšana | Saistošo noteikumu izpildes uzraudzību nodrošinās Izglītības pārvalde |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi nodrošina nepieciešamo tiesisko regulējumu pašvaldības līdzfinansējuma piešķiršanai noteiktai iedzīvotāju kategorijai bērnu uzraudzības pakalpojuma izmaksu segšanai. |
| 8.Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija | Tika veiktas konsultācijas ar vecākiem un iespējamiem pakalpojuma sniedzējiem.  Saistošo noteikumu projekts un tam pievienotais paskaidrojuma raksts tiks publicēts pašvaldības oficiālajā tīmekļvietnē sabiedrības viedokļa noskaidrošanai. |

Dienvidkurzemes novada pašvaldības domes priekšsēdētājs  
A. Priedols